Иджы ещанэу
Налшык щыщIидзащ «Къафэхэр — Iуащхьэмахуэ и щыгум» IуэрыIуатэ фестивалым.
Къэбэрдей-Балъкъэрым дыгъуасэ къэкIуащ Хорватием, Франджым, Тыркум, Аргентинэм, Филиппинхэм къикIа гупхэр. Пщыхьэщхьэм Профсоюзхэм щэнхабзэмкIэ я унэм иджы ещанэу къыщызэIуахащ цIыхубэ гъуазджэм и махуэшхуэ дахэр — «Къафэхэр — Iуащхьэмахуэ и щыгум» дунейпсо IуэрыIуатэ фестивалыр.
Ар ЮНЕСКО-м и IуэрыIуатэ зэхуэсышхуэхэм я дунейпсо махуэгъэпсым хагъэхьащ икIи абы и нэIэм щIэту йокIуэкI.
ХьэщIэ лъапIэхэм яхэтщ IуэрыIуатэмрэ лъэпкъ гъуазджэмрэ я фестивалхэр къызэзыгъэпэщхэм я Дунейпсо советым и лIыкIуэхэу Урысей Федерацэм щэнхабзэмкIэ щIыхь зиIэ и лэжьакIуэ Гурьянов Юрийрэ Тыркум щыщ Улу Алийрэ.
ГЕРАСИМОВЭ Риммэ.
